 Uzobe edlala e-Gwalisto café kumcimbi wabafundi News24Uzobe edlala e-Gwalisto café kumcimbi wabafundiUNksz Smangele Mbatha odume ngelika Dj Chofy uzobe enandisa emcimbini wokujabulisa abafundi bamatikuletsheni. ISITHOMBE:SithunyelweUNKOSAZANE Smangele Mbatha oneminyaka engu 25 odume ngelika DJ Chofy, uzobe edlala kwindumezulu yomcimbi wokujabulisa abafundi bamatikuletsheni ngokuqeda ukubhala izivivinyo zabo zokuphela konyaka.UDj Chofy odabuka oLundi futhi ongu Dj wokuqala wesifazane wasoLundi kodwa ozinze eMgungundlovu usezenzele igama elikhulu kulelidolobha kanye nase Thekwini namaphethelo.Useke washiyelana inkundla no DJ abahlonishwayo kuleli kubalwa u-Dj Black Coffee, Dj Cndo, Dj Zinhle ne-Black Motion. Ngonyaka odlule wawina izindodo ezimbili emcimbini obizwa ngokuthi Ulundi entertainment Youth Business Awards, kanti kulonyaka uphinde waqokelwa izindondo ezintathu okubalwa eye Best Dj Representing Ulundi in other cities, Song of the year Best Collaboration. Ungamuvotela ngoku SMS Ulundi Lasya To 45633. Ama-SMS abiza u-R1.50.Ngonyaka owedlule wangenela umcintiswano omukhulu wo DJ owasakazwa bukhoma kumabonakude u-SABC 1 obizwa ngokuthi ama 1s 2s, lapho aphuma khona kwi Top 11.Uthe: Ngiyabonga kakhulu ku Dj Cool kanye no Dj Zamoney ngokuthi bangimeme kulomcimbi abawuhlelile wokujabulisa abafundi, kusho yena.Lomcimbi ubizwa ngokuthi I All High Schools Pens Down uzobe ubanjelwe KaMpumuza eGwalisto Café ngoLwesihlanu mhlaka 1 December. Uzoqala ngo 7 kusihlwa. Kulomcimbi kumenywe nabaculi kanye no Dj bendawo okubalwa kubo o-Dj Cool, Dj Zamoney, Dj Soe, Dj Ali, Kasi Boi, Zwah Nhloni, Dj Phiwe, Sphumza Cyril, Avela Imbongi, AyandarTwin, Kyler kanye no Jax.Kumenywe abafundi abavela kulezizikole, Laduma High School, Msimunde, Phayiphini, Siyanda, Kharina, M.L, Northbury, Lin Park, Silver Heights, Hythone, Heritage, Carter, Nsika, KwaPata Secondary kanye nezinye.Amathikithi azobe etholakala esangweni ngo R50 obala nemali yokugibela kanye nango R30 ongayibalile imali yokugibela. Abanemibuzo bengaxhumana no-Dj Cool ku 061 008 2056 noma uZamoney ku 061 002 5788.Abafundi be-Maritzburg Echo bengaziwinela amathikithi amane 4. Ukuthola ithuba lokuwina amathikithi qala ngokuthanda noma ulandele ikhasi le-Echo ku-Facebook bese ulindela ukuthi kushicelelwe lolu daba kulelo khasi. 